google/wiki40b huggingface dataset:
परमेन्द्र सिंह ढुल

परमेन्द्र सिंह ढुल हरियाणा राज्य के जींद जिले की जुलाना विधानसभा से वर्तमान में विधायक हैं, जींद के एक प्रसिद्ध सामाजिक कार्यकर्ता और राजनीतिक कार्यकर्ता स्वर्गीय चौधरी दल सिंह, पूर्व मंत्री के सुपुत्र होने के नाते परमेन्द्र सिंह ढुल अपने बचपन के दिनों से सामाजिक रूप से सक्रिय रहे हैं। इनका जन्म 04 मार्च 1957 को हरियाणा के जिला जींद के रामराय गाँव में हुआ था। इनके पिता ने 1952 से लेकर सत्तर के दशक तक राज्य में नहर-आधारित सिंचाई जल आपूर्ति की पहुंच को व्यापक बनाने में महत्वपूर्ण भूमिका निभाई थी।

प्रारम्भिक जीवन

परमेन्द्र सिंह ढुल ने अपनी स्कूली पढ़ाई के साथ-साथ जींद से ग्रेजुएशन किया जिसके बाद उन्होंने लॉ में उच्च अध्ययन करने के लिए राजस्थान विश्वविद्यालय में प्रवेश लिया। वे अपने कॉलेज के दिनों से ही राजनीतिक रूप से सक्रिय रहे हैं। वे सत्तर के दशक में राजकीय महाविद्यालय जींद में छात्र संघ  के निर्वाचित प्रतिनिधि रहे हैं। औपचारिक रूप से अपनी पढ़ाई पूरी करने के बाद उन्होंने वकील के रूप में जिला जींद के न्यायालय में अधिवक्ता के रूप में कार्य किया है। अपने पिता की मृत्यू के बाद वे राजनैतिक रूप से सक्रिय हुए।
विकार

हिंदी में

विकार वास्तविक स्तिथि से अलग कोइ भी बिगदि हुई स्तिथि को विकर कह जाता है।
पंत के सौ पत्र

पंत के सौ पत्र हरिवंश राय बच्चन की एक कृति है।
राधाकृष्ण प्रकाशन

यह हिन्दी पुस्तकों के एक प्रमुख प्रकाशक हैं।
देहरादून की समीपवर्ती पहाड़ियाँ

देहरादून के आसपास अनेक पहाड़ियाँ है जो अपने प्राकृतिक वैभव या ऐतिहासिक व पौराणिक महत्व के कारण जानी जाती है। इनमें से प्रमुख हैं-
चकराता
शांत और प्रदूषण मुक्त परिवेश से सम्पन्न चकराता देहरादून से 98 किलोमीटर की दूरी पर स्थित है। यहां पर कुछ बेहद खूबसूरत तथा शान्तमय दर्शनीय जगहें हैं। यह ट्रेकरों और प्रकृति प्रेमियों के लिए एक सम्पूर्ण जगह है। यहां के सबसे अधिक देखने लायक जंगलों में शंकुधारी, रोडोडेंड्रोन और ओक के वृक्ष शामिल हैं, जो काफी देर तक प्रकृति की वादियों में विचारने व विचरण करने का शानदार अवसर उपलब्ध कराता है।
मसूरी
देहरादून से 35 किलोमीटर की दूरी पर स्थित मसूरी उन स्थानों में से एक है जहां लोग बार-बार जाते हैं। घूमने-फिरने के लिए जाने वाली प्रमुख जगहों में यह एक है। क्वीन ऑफ हिल स्टेशन के रूप में प्रसिद्ध मसूरी कई बेहद खूबसूरत जगहों से भरी है जो काफी संख्या में लोगों को अपनी ओर आकर्षित करती हैं। यहां के खुशनुमा मौसम के साथ-साथ सजीवता से भरा जीवन मसूरी को देश के उन हिल स्टेशनों में शुमार करता है जहां लोग सबसे अधिक जाना पसंद करते हैं। यह शहर ट्रेकिंग या हिमालय की वादियों में देवदार पेड़ों के साथ चलने का खुशनुमा अवसर उपलब्ध कराता है। कहने की जरुरत नहीं है कि यहां पर हर मौसम में आने वालों का तांता लगा रहता है।
कैम्पटी झरना
कैम्पटी झरना, जिसे अधिकाॅशत: अंग्रेजी भाषा के उच्चारण में Kempty Fall के नाम से बोला व जाना जाता है। यह प्राचीन और प्राकृतिक झरना है। यह जल-प्रपात देहरादून से लगभग पचास किलोमीटर की दूरी, मसूरी से पंद्रह किलोमीटर आगे उत्तर की ओर है। इस बहुत ऊँचाई से गिरते प्राकृतिक क जल स्रोत का पुनर्निमाण यानि पर्यटक स्थल के रूप में लगभग 150 वर्ष पूर्व, अंग्रेजी शासन काल के दौरान जौन मैकनन नामक अंग्रेज अधिकारी के द्वारा किया गया था। जो आज भी पर्यटकों के आकर्षण का केन्द्र है।
सहस्रधारा
सहस्त्रधारा या हजार झरनें देहरादून से मात्र 16 किलोमीटर की दूरी पर राजपुर गांव के पास स्थित है। यहां स्थित सल्फर झरना त्वचा की बीमारियों की चिकित्सा के लिए प्रसिद्ध है। इसकी चिकित्सा संबंधी कुछ अन्य उपादेयताएं भी हैं। खाने-पीने और अन्य तरह की चीजें बेचने वाली दुकानों के होने से यह जगह पिकनिक के लिहाज से बेहद उपयुक्त है। काफी परिवारो को यहां पर मौज-मस्ती करते हुए देखा जा सकता है। अन्य लोगों की तरह यह जगह बच्चों के बीच भी समान रूप से लोकप्रिय है।
लाखामंडल
प्रकृति की वादियों में बसा यह गांव देहरादून से 128 किलोमीटर की दूरी पर स्थित यमुना नदी की तट पर है। दिल को लुभाने वाली यह जगह गुफाओं और भगवान शिव के मंदिर के प्राचीन अवशेषों से घिरा हुआ है। माना जाता है कि इस मंदिर में प्रार्थना करने से व्यक्ति को पापों से मुक्ति मिल जाती है। यहां पर खुदाई करते वक्त विभिन्न आकार के और विभिन्न ऐतिहासिक काल के शिवलिंग मिले हैं।
डाकपत्‍थर
यह एक प्रसिद्ध और खूबसूरत पिकनिक स्थल है, जो देहरादून से लगभग 50 किलोमीटर की दूरी पर है। इस जगह के आर्कषणों में जल बिजली स्टेशन है, जो डाकपत्‍थर बैराज पर स्थित है। यहां पर कई गेस्ट हाउस हैं, जहां लोग ठहर सकते हैं और यहां की प्राकृतिक आभा का आनंद लेते हैं।
स्पिंनिंग जेनि

स्पिनिंग जेनी का आविष्कार जेम्स हरग्रीव्ज ने 1765 ईं किया था, जिससे सूती धागे की मात्रा बढ़ सकती थी
एयर सर्बिया

यह भी देखें: ऐरोपुट और जाट एयरवेज

एयर सर्बिया अपनी विरासत एवं एयरलाइन कोड जू पूर्व यूगोस्लाविया के ध्वज वाहक: ऐरोपुट जो से, जो 1927 में बेलग्रेड में स्थापित किया गया था, में ढूंढ सकता है। जिसे बाद में समाजवादी यूगोस्लाविया के राष्ट्रीय एयरलाइन के रूप में 1948 में जुगोस्लोवेंस्की एरोट्रांसपोर्ट (जाट) द्वारा बदल दिया गया था। 1990 के दशक में यूगोस्लाविया के विघटन के बाद जाट सर्बिया और मोंटेनेग्रो (एफआर यूगोस्लाविया) के एक ध्वज वाहक बन गया 2003 में इसका नया नाम जाट एयरवेज रख दिया गया।
1 अगस्त 2013 को, जाट एयरवेज और एतिहाद एयरवेज ने एक रणनीतिक साझेदारी के एक समझौते में प्रवेश किया। समझौते के तहत, इतिहाद ने 49% हिस्सेदारी का अधिग्रहण किया पांच साल की अवधि के लिए प्रबंधन का अधिकार लिया। 
जाट एयरवेज को अक्टूबर 2013 में पुनर्गठित किया गया और इससे नया नाम एयर सर्बिया दिया गया है और, 26 अक्टूबर 2013 को इसने अपने नए नाम के तहत अपनी पहली उद्घाटन उड़ान बेलग्रेड से अबू धाबी के लिए शुरू किया गया था। 
एयर सर्बिया का लोगो दो सिरों वाले बाज जो सर्बियाई कोट-ऑफ़-आर्म्स से प्रेरित है। एयरलाइन की ब्रांडिंग तमारा मक्सिमोविक, के काम के आधार पर की गयी है नोवी साद का एक 25 वर्षीय ग्राफिक डिजाइनरहै। 
सर्बियाई टेनिस खिलाड़ी नोवाक जोकोविच ने इसके पहले एयरबस A319 के लिए अपना नाम दिया है।

मुख्य लेख: एयर सर्बिया गंतव्यों

नई एयर सर्बिया ब्रांड के तहत इसने अपनी पहली राजस्व उड़ान 26 अक्टूबर 2013 को अबू धाबी के लिए भरकर की . 1 दिसंबर 2013 से इसने बंजा लुका से प्रॉगे की उड़ान भरी .

डार्विन एयरलाइन सहयोग

25 सितंबर 2014 तक 26 जून 2014 से, एयर सर्बिया ने स्विट्जरलैंड के डार्विन एयरलाइन ((इतिहाद एयरवेज द्वारा उनकी हाल ही में अधिग्रहण के बाद ब्रांड एतिहाद क्षेत्रीय तहत काम कर)) के साथ एक समझौते में प्रवेश किया और उन्हें एक साब 2000 विमान और केबिन क्रू पटटे पर दिया जो (डार्विन एयरलाइन) ने बंजा लुका के अपने मार्ग पर इस्तेमाल किया गया है |

तुर्की एयरलाइंस संघर्ष

एयर सर्बिया ने इस्तांबुल के अतातुर्क हवाई अड्डे से 27 अक्टूबर 2013 को संचालन बंद कर सबीहा गोकेन एयरपोर्ट से परिचालन प्रारम्भ किया क्यूंकि अतातुर्क हवाई अड्डे पर उसे प्रतिकूल स्लॉट समय दिया जा रहा था। तुर्की सरकार के इस कदम को सरंक्षणवाद के रूप में देखा गया जो इसने अपने राष्ट्रीय वाहक तुर्की एयरलाइंस के प्रति रखा था।

एयर सर्बिया तकनीकी

28 मई 2014 को एयर सर्बिया ने अपनी तकनीकी डिवीजन के गठन की घोषणा की जो एयर सर्बिया और उसके साथी एयरलाइनों को बेलग्रेड हवाई अड्डे पर लाइन रखरखाव एवं सेवाएं प्रदान करेगा। 
अविोलेट
सतत वर्णक्रम

भौतिकी में सतत वर्णक्रम (continuous spectrum) ऊर्जा या तरंगदैर्घ्य जैसी किसी भौतिक राशि के सम्भव मूल्यों का ऐसा समुच्चय होता है जो वास्तविक संख्याओं का एक अंतराल हो। इसके विपरीत असतत वर्णक्रम (discrete spectrum) होता है जिसमें राशि का मूल्य किसी असतत समुच्चय का ही हो सकता है, यानि मूल्यों के बीच कुछ रिक्त स्थान होता है। सतत वर्णक्रम का एक बड़ा उदाहरण उत्सर्जन वर्णक्रम है, जिसमें उत्तेजित हाइड्रोजन परमाणुओं द्वारा उत्पन्न प्रकाश का तरंगदैर्घ्य (वेवलेन्थ) होता है।
कॉरिया अल्बा

वितरण

प्रजातियों दक्षिण बन्दरगाह के दक्षिण-पूर्वी ऑस्ट्रेलिया के तटीय क्षेत्रों में रेतीले या चट्टानी क्षेत्रों में होता है।

खेती

पूर्ण सूर्य इस फूल के लिए सबसे अच्छा है, लेकिन इसे छाया में भी उगाया जा सकता है। इसकी खेती मात्र एक अनौपचारिक रूप से बचाव या बनाने के लिए इस्तेमाल किया जाता है।
माघ शुक्ल त्रयोदशी

माघ शुक्ल त्रयोदशी भारतीय पंचांग  के अनुसार ग्यारहवें माह की तेरहवी तिथि है, वर्षान्त में अभी ४७ तिथियाँ अवशिष्ट हैं।
पृथक निर्वाचिका

पृथक निर्वाचिका का मतलब है,कि शोशितो व वंचितो और दलितो के लिए अपना प्रतिनिधि को अपने क्षेत्र में वोट देने का अधिकार और साथ ही दुसरे प्रतिनिधि को भी वोट देने का अधिकार को ही पृथक निर्वाचित अधिकार कहते है।
एल्विन कालीचरण

एल्विन इसहाक कालीचरण (जन्म 21 मार्च 1949, अंग्रेज़ी: Alvin Isaac Kallicharran) गुयाना से भारतीय मूल के पूर्व वेस्टइंडीज़ क्रिकेट टीम के एक खिलाड़ी हैं जिन्होंने 1972 से 1981 तक टीम के लिये क्रिकेट खेला था। कालीचरण का जन्म जॉर्जटाउन, ब्रिटिश गयाना में हुआ था। वह बाएं हाथ के बल्लेबाज और दाएं हाथ के ऑफ स्पिनर थे। वह 1973 के विज़्डन क्रिकेटर ऑफ द ईयर थे। वह 1975 और 1979 टीमों का हिस्सा थे जो क्रिकेट विश्व कप जीती थी। उन्हें अंग्रेज़ी काउंटी क्रिकेट में वॉर्विकशायर के साथ सफलता मिली। जब 1977-1978 में क्लाइव लॉयड ने इस्तीफा दे दिया तब उन्हें वेस्टइंडीज का कप्तान नियुक्त किया गया था।
कुल मिलाकर एल्विन ने 66 टेस्ट मैच खेलं जिसमें उन्होंने 12 शतक और 44.43 औसत से 4,399 रन बनाए। 31 एक दिवसीय अंतर्राष्ट्रीय में उन्होनें 826 रन 34.41 की औसत से बनाए। प्रथम श्रेणी क्रिकेट के 505 मैचों में उनकी 32,650 रन 87 शतक लगाकर बनाए।
रक्त कोशिका

लाल रक्त कोशिकायें

लाल रक्त कोशिकायें रूधिरवर्णिका (हीमोग्लोबिन) के माध्यम से ऑक्सीजन शरीर के विभिन्न अवयवों को पहुंचाती है, इनका जीवनकाल १२० दिन का होता है।
इसमें केन्द्रक नहीं पाया जाता है।

श्वेत रक्त कोशिकायें

श्वेत रक्त कोशिकायें सहज प्रतिरक्षा प्रणाली का मुख्य भाग हैं, इनका जीवनकाल कुछ दिन से लेकर वर्षों का होता है।

बिम्बाणु

बिम्बाणु रक्त का थक्का जमाने में महत्वपूर्ण भूमिका निभाते हैं, इनका जीवनकाल प्रायः ९ दिनों का होता है।.
स्पेलिंग सोसायटी

स्पेलिंग सोसायटी (The Spelling Society) यूके में स्थित एक अन्तरराष्त्रीय संस्था है जो अंग्रेजी की वर्तनी (स्पेलिंग) की अनियमितता के प्रति लोगों को जागरूक करने एवं सरलीकृतेवं नियमित स्पेलिंग अपनाने का सुझाव देती है। इसकी स्थापना सन् १९०८ में की गयी थी।
टक्स

टक्स एक पेंगुइन चरित्र और लिनक्स कर्नल का आधिकारिक ब्रांड चरित्र है। मूल रूप से यह लोगो 'लिनक्स लोगो प्रतियोगिता' में बनाया गया, टक्स लिनक्स के लिए सबसे अधिक उपयोग किया जाने वाला आइकन है। हालांकि विभिन्न लिनक्स वितरण विभिन्न शैलियों में टक्स का चित्रण करते हैं। इस चरित्र का उपयोग कई लिनक्स कार्यक्रमों में भी किया जाता है। यह समान्यतः लिनक्स के लिए एक प्रतीक है।

उत्पत्ति

लिनक्स ब्रांड चरित्र पेंगुइन की अवधारणा लिनक्स के निर्माता लिनुस टॉर्वाल्ड्स ने दी। टक्स को 1996 में लैरी इविंग द्वारा बनाया गया था। इसका सुझाव एलन कॉक्स द्वारा दिया गया था। और लिनक्स कर्नल मेलिंग सूची पर लिनुस टॉर्वाल्ड्स द्वारा इसे और अधिक परिष्कृत किया गया। टॉर्वाल्ड्स ने इसकी प्रेरणा एक एफ़टीपी जालस्थल पर मिली एक छवि से ली। पेंगुइन को "टक्स (TUX)" कहने वाले पहले व्यक्ति जेम्स ह्यूजेस थे, जिन्होंने कहा था कि यह "टॉर्वाल्ड्स यूनिक्स" शब्द से लिया गया है, जिसमें 'टी' अक्षर  "टॉर्वाल्ड्स" से और बाकी 'यू' और 'एक्स' क्रमशः यूनिक्स का पहला और अंतिम अक्षर है। हालांकि, टक्स टक्सीडो का एक संक्षिप्त नाम भी है, जब कोई पेंगुइन देखता है तो यह आउटफिट अक्सर ध्यान में आता है।
टक्स को मूल रूप से लिनक्स लोगो प्रतियोगिता के लिए प्रस्तुत किया गया था। इस तरह की तीन प्रतियोगिताएं हुईं; टक्स ने उनमें से कोई भी नहीं जीती। इसका कारण यह है कि टक्स को औपचारिक रूप से लिनक्स के ब्रांड चरित्र के रूप में जाना जाता है, न कि लोगो के रूप में। लॉरी इविंग द्वारा टक्स का निर्माण किया गया था, जो एक मुफ्त सॉफ्टवेयर ग्राफिक्स पैकेज गिंप (GIMP) का पहला सार्वजनिक रूप से जारी संस्करण (0.54) है। यह उनके द्वारा निम्न शर्त के तहत जारी किया गया था:
Permission to use and/or modify this image is granted provided you acknowledge me lewing@isc.tamu.edu and The GIMP if someone asks.

टज़ (Tuz) 2009

टज़, एक नकली पेंग्विन चोंच पहनने वाला तस्मानियाई डैविल लिनक्स डॉट कोन्फ़ डॉट एयू (linux.conf.au) सम्मेलन का ब्रांड चरित्र था। यह लिनक्स कर्नेल के संस्करण 2.6.29 के लिए लोगो के रूप में लिनुस टोरवाल्ड्स द्वारा चुना गया जो कि डिस्नेल फेशियल डिजीज के कारण तस्मानियाई डैविल प्रजातियों को विलुप्त होने से बचाने के प्रयास के समर्थन के लिए है।
डीडी बांग्ला

डीडी बांग्ला एक बांग्ला टीवी चैनल है। यह एक मनोरंजन चैनल है।
भीड़

भीड़ ऐसे लोगों को कहा जाता है, जब लोग बिना किसी पंक्ति के जहाँ-तहाँ एकत्रित हो जाते हैं। जिससे अन्य लोगों के आने जाने का मार्ग अवरुद्ध हो जाता है। इस तरह के हालत कई जगह बनते हैं। जब कोई राजनीतिक रैली हो या कोई खेल प्रतियोगिता, या किसी प्रकार का मेला आदि। mahaveer

शब्दावली

भीड़ शब्द का उपयोग ऐसे स्थान पर किया जाता है, जहाँ मनुष्य का कोई समूह हो। यह दर्शक, समूह, जनता आदि हो सकते हैं।

सामाजिक पहलु

मुख्यतः भीड़ को हमेशा ठीक कर मार्ग को सामान्य बनाने की लोग हमेशा कोशिश करते रहते हैं। लेकिन कई लोग जल्द से जल्द जाने और कार्य करने हेतु पंक्ति का उपयोग नहीं करते और धीरे धीरे भीड़ जमा होने लगती है और यातायात बाधित हो जाती है। लेकिन कभी कभी क्रोधित भीड़ के पुलिस या अतिरिक्त बल की आवश्यकता पड़ जाती है।
चंद्रबली सिंह

वे हिंदी साहित्य के प्रसिद्ध समालोचक और जनवादी लेखक संघ के संस्थापक महासचिव थे।

जीवन-वृत्त

उनका जन्म गाजीपुर जिला में हुआ था। उन्होंने आगरा के राजा बलवंत कालेज और बनारस के यूपी कालेज में अंग्रेजी का अध्यापन किया। वे जनवादी लेखक संघ के अध्यक्ष भी रहे। गिरने के कारण उनके कूल्हे की हड्डी टूट गई थी। इस कारण वे लगभग एक साल तक बिस्तर पर रहे। 87 वर्ष की अवस्था में 6 जून 2011 (सोमवार) की सुबह उनका निधन हो गया। लाल झंडे में लिपटे उनके पार्थिव शरीर को भारतीय कम्युनिस्ट पार्टी (मार्क्सवादी) के दशाश्वमेध कार्यालय पर ले जाया गया जहां भावभीनी श्रद्धांजलि दी गई। इसके बाद हरिश्चंद्र घाट पर उनका अंतिम संस्कार किया गया।

साहित्यिक कृतियाँ

उनकी प्रमुख आलोचनात्मक कृतियों में ‘लोकदृष्टि और हिंदी साहित्य’ और ‘साहित्य आलोचना का जनपक्ष’ प्रसिद्ध रहीहुई। उन्होंने पाब्लो नेरूदा, मायकोवस्की, एमिली डिकिंसन, वाल्ट ह्विटमैन, नाजिम हिकमत सरीखे लेखकों की कविताओं का अनुवाद किया।
परशु

परशु एक हथियार है जो कुल्हाड़ी से मिलता-जुलता है। यह संस्कृत शब्द है, इसे हिन्दी में (तद्भव शब्द) 'फरसा' कहते हैं।
बीना नदी

बीना नदी भारत के मध्य प्रदेश से होकर बहती है। इसका प्राचीन नाम 'वेण्वा' है। यह बेतवा की सहायक नदी है। इसके तट पर प्राचीन नगर ऐरण (या, एरकिण) बसा हुआ है। बीना नामक कस्बा इस नदी के किनारे ही है।आल्हा उदल के लोक काव्य मे नदी का जिक्र मिलता हैल
बर्मी भाषा

बर्मी भाषा (बर्मी भाषा में : မြန်မာဘာသာ / म्रन्माभासा) , स्वतंत्र देश म्यांमार (बर्मा) की राजभाषा है। यह मुख्य रूप से ब्रह्मदेश (बर्मा का संस्कृत नाम) में बोली जाती है। म्यांमार की सीमा से सटे भारतीय राज्यों असम, मणिपुर एवं अंडमान और निकोबार द्वीप समूह में भी कुछ लोग इस भाषा का प्रयोग करते हैं।

भाषा परिवार

बर्मी भाषा तिब्बती-बर्मी भाषा-परिवार में आती है जो आर्य एवं चीनी भाषा परिवार के बीच में है। तिब्बती-बर्मी भाषापरिवार में भी बर्मी शाखा एवं तिब्बती शाखा - ये दो प्रकार हैं। बर्मी भाषा में चीनी भाषा की तरह कुछ शब्द अयोगात्मक भी होते हैं तथा आर्यभाषाओं की तरह उसमें कुछ शब्द योगात्मक भी होते हैं।

लिपि

आजकल की बर्मी लिपि में पालि भाषा के प्रभाव से 33 व्यंजन और 12 स्वर माने जाते हैं। वस्तुत: बर्मी बोली में वर्ग के चतुर्थ अक्षर तथा संपूर्ण दंत्य वर्ग नहीं होता, इसलिए प्राय: बर्मी में वर्ग के तृतीय एवं चतुर्थ अक्षरों का समान उच्चारण तथा मूर्धन्य एवं दंत्य वर्गों के अक्षरों का भी समान रूप से उच्चारण होता है। वैदिक संस्कृत एवं पालि में प्रयुक्त क का बर्मी साहित्य में प्रयोग किए जाने पर भी वह बोली में नहीं होता। बर्मी भाषा में जो 64 स्वर होते हैं उन्हें 64 "कारांत" भी कहते हैं। इन स्वरों के बल पर ही संसार की भाषाओं का उच्चारण बर्मी भाषा में लिखा जा सकता है।
गन्धर्व

गन्धर्व स्वर्ग में रहने वाले देवताओं की सबसे निम्न प्रजाति है। यह भारतीय संगीतज्ञ के रूप में जाने जाते हैं, गंधर्वराज पुष्पदंत इंद्र की सभा के गायक थे।
मुख्यत: गन्धर्व का हिन्दू धर्म तथा बौद्ध धर्म से संबंध है। जैन धर्म में गन्धर्व शब्द का उपयोग तीर्थंकर कुंथनाथ से जोड़कर किया गया।

हिन्दू धर्म में

गन्धर्व स्वर्ग में रहते हैं तथा अप्सराओं के पति हैं। यह निम्न वर्ग के देवता हैं।
यही सोम के रक्षक भी हैं, तथा देवताओं के सभा के गायक हैं।
हिन्दू धर्मशास्त्र में यह देवताओं तथा मनुष्यों के बीच दूत (संदेश वाहक) होते हैं। भारतीय परंपरा में आपसी तथा पारिवारिक सहमति के बिना गंधर्व विवाह अनुबंधित होता है।
नरइनका उल्लेख महाभारत में भी देखने को मिलता है। यह देवताओं तथा से जुड़े (गायकों तथा नर्तकों के रूप में।) हैं इनका संबंध दुर्जेय योद्धा के रूप में यक्षों से भी है। प्रसारक के रूप में इनका उल्लेख है।

उत्पत्ति

इनकी उत्पत्ति के बारे में भी कई मत हैं, कुछ कहते हैं कि इनकी उत्पत्ति प्रजापति से हुई, कुछ कहते हैं ब्रह्मा से, कश्यप से, कुछ कहते हैं कि इनकी उत्पत्ति मुनियों से हुई।

बौद्ध धर्म में

बौद्ध संस्कृति में ये गन्धर्व कुछ सबसे निचले वर्ग के देवताओं में से एक हैं। ये देवता चीनी देव कतुरमहरादीकाकैयीका में वर्गीकृत हैं तथा इनका संबंध राजा धृतराष्ट्र से भी है। एक गन्धर्व की तुलना में किसी बेहतर जन्म में पैदा होना एक बौद्ध साधू के लिये शर्मनाक माना जाता है।
गन्धर्व हवा के माध्यम से उड़ सकता है और संगीत के रूप में अपने कौशल के लिये जाना जाता है।
वह पेड़ों और फूलों से जुड़े हुए हैं तथा छाल और रस में भी वास करते हैं। वे एक अकेले तपस्वी को परेशान करते हैं।
गंधर्व और यक्ष दोनो ही कभी कभी एक समान अर्थ के लिये उपयोग किये जाते हैं परंतु यक्ष एक देवताओं की किस्म के रूप में ज्यादा सामान्य शब्द है।
मरवाहा

मरवाहा खत्री जाति की उपजाति है ये कौशल गौत्र या कौशल वंश में आते हैं
हिरण्यभा कौशल ऋषि हैं।
जिनसे कौशल गोत्र आरंभ हुआ, जो की यज्ञवल्क्य ऋषि के शिक्षक थे !
कौशल गौत्र के कुल देवता ,***,बीरा जी है ।
कौशल गौत्र की कुलदेवी ***शिवाय माता है ।
जो भी पंजाबी बिरादरी ,ककड ,मल्होत्रा ,मेहरोत्रा , मेहरा, मरवाहा ,मेहता ,बहल ,खोसला ,बैंस माकन ,कपुर ,कत्याल ,खन्ना, , चानना ,वाही देव ,चोपड़ा ,कवात्रा , त्रेहन, मग्गो ,कुंद्रा , वोहरा , कोछर, बराडा , वधावन, भल्ला ,भटूरे ,सरीन , और सच्चर, वासन आदि खत्री हंस , ऋषि ,और झांजी, संगर, पंजवानी ,तेंजानी ,लबशे,लखनपाल ,मल्हनहंस ब्राह्मण इन जातियों का कौशल गोत्र है ! और इनकी कुलगुरु गद्दी का नाम श्री बीरा जी है !
Note:- कुछ क्षेत्रों में कपूर का गौत्र (कौशिक) खन्ना का गौत्र (कौशिक) चोपड़ा का गौत्र (अवलश ) और भल्ला का वत्स भी प्रचलित है कृपया अपने पूर्वज परंपरा के अनुसार चले ।
कुल गुरु परम्परा इस प्रकार है!
कौशल गोत्र के कुल गुरु और गद्दी
गुरु ब्रेह्मलिन १००८ श्री ख़ुशी राम जी मलनहंस कौशल गोत्रीय ! इन से पहले गुरु पूर्वजों का नाम पता नही चल पाया इसके बाद गुरू ब्रह्म लीन श्री 108 निर्मलदास जी मलनहंस कौशल गोत्रीय उसके उपरांत ब्रह्म लीन स्वामी श्री श्री 108 तारा चन्द जी मलनहंस कौशल गोत्रीय ब्रह्म लीन ! स्वामी श्रीश्री १०८ मंघा लाल जी मलनहंस कौशल गोत्रीय ! एवम् ब्रह्म लीन स्वामी श्री रोशन लाल जी मलनहंस कौशल गोत्रिय ब्रह्म लीन पंडित करम चन्द जी मलनहंस कौशल गोत्रिय, ब्रह्मलीन श्री गोकल चंद जी मलनहंस कौशल गोत्रीय ! इस समय इस परिवार में अब नन्द किशोर कौशल गद्दी का परचार और प्रसार कर रहे हैंजो भी पंजाबी ब्राह्मण एवं क्षत्रिय कौशल गोत्र के हैं ये उनकी गद्दी है !
संपर्क करे ! नन्द किशोर कौशल
निवास स्थान :-- 229 /7 नजदीक
पुराना पंजाब खादी आश्रम
पटेल नगर तहसील कैंप
पानीपत ( हरियाणा )
फोन न:-7206117775
🌹आपका सुखद भविष्य मेरा लक्ष्य🌹
🙏जय श्री बीरा जी 💐 जय शिवाय माता💐
इस जानकारी को आगे शेयर करना भी गुरु गद्दी की ओर अनजान सेवकों की सेवा करना है। ताकि सभी को जानकारी मिले और लोग लाभ प्राप्त कर सकें । ऐसा करके पुण्य के भागी बनें ।
अर्चना जोगलेकर

अर्चना जोगलेकर फिल्म अभिनेत्री हैं।
मारिया अस्लामैज़ियन

मरियम अर्शकी असलमाज़ियन ( रूसी : Асламаз́ян Мариа́м Арша́ковна    ; 20 अक्टूबर, 1907 - 16 जुलाई, 2006, मॉस्को ) एक सोवियत चित्रकार थी, जिन्हें आर्मीनियाई एसएसआर (1965) के पीपुल्स आर्टिस्ट और सोवियत संघ के पीपुल्स आर्टिस्ट (1990) के रूप में मान्यता मिली। 
वह सजावटी-प्लानर के अर्मेनियाई स्कूल की एक प्रतिनिधि थी जो अभी भी  है, कथा चित्र और चित्र।  उनकी बहन, येरनूही असलमज़ियन भी एक चित्रकार थीं।  दोनों के कार्यों का एक बड़ा संग्रह अब उनके गृहनगर में रखा गया है। 

 असलमाज़ियन, स्टीफ़न अगाजानियन और पेट्रोव- वोडकिन की छात्रा थी।  उनके चित्रों में उनके जीवन की अवधि के नाटकीय, रंगीन विषयों का वर्णन है। 
 जबकि आलोचक उसके चित्रों की सापेक्ष ताकत का तर्क देते हैं, उसकी उत्कृष्ट सिरेमिक प्लेटें सार्वभौमिक रूप से घोषित कृतियों हैं।  
 मरिअम अस्लमाजियन की मास्को में मृत्यु हो थी, और  येरेवान में दफनाया गया था।
११२९ ईसा पूर्व

११२९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से ११२९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
जेम्स थार्नहिल

जेम्स थार्नहिल (Sir James Thornhill ; १६७५-७६ -- १७३४) ग्रैंड बरोक परंपरा का एकमात्र ब्रिटिश सज्जा चित्रकार था। सेंट पाल के गिरजाघर की गुंबद में उसने सेंट पाल के जीवन से संबंधित आठ पैनेल बनाये (१७१५-१७)। ग्रीनिच अस्पताल के प्रमुख भवन में उसने ऐतिहासिक नायकों के चित्र बनाए (१७०८-१७२७); हैंप्टन कोर्ट की छत को सुसज्जित किया (१७१५)। सन् १७११ ईo में वह नीदरलैंड तथा १७१७ में फ्रांस में रहा। १७२० में उसने 'सार्जेट पेंटर' और नाइटहुड का पद प्राप्त किया। १७२२ में पार्लिमेंट का सदस्य बना। १७२३ में वह रायल सोसाइटी का फेलो (सदस्य) माना गया। थार्नहिल पहला चित्रकार है जिसने इतनी इज्जत पाई। सज्जाकारी में अन्य देशों से आये कलाकारों से मुकाबला करनेवाला पूरे इंग्लैंड में वह प्रथम कलाकार था। बाद में प्रसिद्धि प्राप्त करनेवाला चित्रकार हागर्थ उसी का दामाद था।
इयान बॉथम

सर इयान टेरेंस बॉथम (अंग्रेज़ी: Ian Terence Botham; (जन्म 24 नवंबर 1955) इंग्लैंड की क्रिकेट टीम के पूर्व कप्तान और वर्तमान में क्रिकेट कमेंटेटर है। वह हरफनमौला के रूप में खेलते थे। अपने प्रख्यात पर कभी-कभी विवादास्पद क्रिकेट करियर में उन्होंने कई रिकॉर्ड स्थापित किये और अत्यंत अच्छे प्रदर्शन किये। वह अपने समय के चार महान ऑल-राउण्डर में से एक थे (अन्य थे इमरान ख़ान, कपिल देव और रिचर्ड हैडली)।
1977 में अपने टेस्ट करियर की शुरुआत करने वाले इयान ने अपने पहले 11 टेस्ट मैचों में 8 बार पारी में पाँच विकेट लिये थे और तीन शतक लगाए थे। उन्होंने 19 टेस्ट में 100 विकेट और 41 टेस्ट में 200 विकेट लिये थे। 1980 मेंं भारत के खिलाफ एक टेस्ट मैच में उन्होंने पहली पारी में शतक लगाया और 6 विकेट लिये। अगली पारी में उन्होंने 7 विकेट और लिये। फलस्वरूप वो एक ही टेस्ट में शतक लगाने और 10 विकेट लेने वाले पहले खिलाड़ी बने (सिर्फ इमरान ख़ान और शाकिब अल हसन ही इसे दोहरा पाए हैं)।
1980 में कप्तान बनाए जाने पर उनकी फॉर्म बिल्कुल गिर गई। 1981 की एशेज श्रृंखला के बीच में कप्तानी छोड़ने के बाद अगले ही टेस्ट में वह फॉर्म में आ गए। उन्होंने सीरीज़ का ऐसा रुख बदला की उस टेस्ट को बॉथम टेस्ट और श्रृंखला को बॉथम एशेज कहा जाता है। प्रारंभिक 51 टेस्ट में उन्होंने 38.80 की औसत से 11 शतक लगाकर 2,833 रन बनाए और 23.06 की औसत से 231 विकेट लिये जिसमें 19 बार पारी में पाँच विकेट शामिल है। हालांकि, वहाँ से उनके कौशल में धीरे-धीरे गिरावट आई। 1985 की एशेज को छोड़कर उनका प्रदर्शन औसत रहा।
कुल मिलाकर बॉथम ने 1977 से 1992 तक 102 टेस्ट खेलें जिसमें उन्होंने 14 शतक की मदद से 5,200 रन बनाए और 28.40 की औसत से 383 विकेट लिये जिसमें 27 बार पारी में पाँच विकेट शामिल है। 1986 से 1988 तक उनके पास टेस्ट क्रिकेट में सबसे ज्यादा विकेट लेने का रिकॉर्ड था (इससे पहले डेनिस लिली के पास था)। उन्होंने 1976 से 1992 तक 116 एक दिवसीय अंतर्राष्ट्रीय भी खेलें जिसमें उन्होंने 2,113 रन बनाए और 145 विकेट लिये। वह १९७९ क्रिकेट विश्व कप और १९९२ क्रिकेट विश्व कप के फाइनल में खेलें थे।
मौसमी चटर्जी

जीवन

मौसमी चटर्जी कलकत्ता (अब कोलकाता) में जन्मी हैं। उनके पिता फौज में थे। इसके अलावा उनके दादा जज के रूप में काम कर चुके थे। उनका एक भाई तथा बहन भी हैं। उनका विवाह बहुत ही कम उम्र में जयंत मुख़र्जी से हुआ था। वे महान गायक हेमंत कुमार के पुत्र थे। उनकी दो बेटियां हैं जिनके नाम पायल और मेघा हैं। उन्होंने अपना फ़िल्मी सफ़र शादी के बाद शुरू किया था जो कि उस समय बड़ी ही अनोखी बात थी।
संयुक्त रोजगार परीक्षा

शैक्षणिक योग्यता

परीक्षार्थी किसी भी प्रासंगिक विषय में मान्यता प्राप्त विश्वविद्यालय से स्नातक (डिप्लोमा या डिग्री) होनी चाहिए।

आयु सीमा

सामान्य श्रेणी के उम्मीदवारों की न्यूनतम आयु सीमा २० वर्ष और अधिकतम ३७ वर्ष हैं। आरक्षित जातियों के लिए आयु में छूट सरकार के मानदंडों के अनुसार उपलब्ध हैं।
परलीका

परलीका, राजस्थान के हनुमानगढ़ जिले की नोहर तहसील का एक प्रमुख गाँव है। श्री गंगानगर-दिल्ली मार्ग पर स्थित यह गाँव नोहर के उत्तर-पूर्व दिशा में १४ किलोमीटर दूरी पर पड़ता है। प्रसिद्ध देवस्थान गोगामेड़ी की दूरी भी परलीका से १५ किलोमीटर है।
वर्तमान स्वरूप में आबाद होने से पहले यह एक विशाल गाँव था। जो १५ वर्ग किलोमीटर में १२ भागों में विभक्त था। हकड़ा नदी की बाढ़ की चपेट में आने से पूरा गाँव तहस-नहस हो गया। प्राचीन गाँव दस अवशेष कहीं-कहीं अब भी देखने की मिलते हैं। प्राचीन गाँव में विक्रम संवत १५४५ माघ बदी पंचमी को ब्राह्मणी चावली देवी यहाँ सती हुई थी। जिसका मंदिर भी यहाँ है।
बड़े-बुजुर्गों से मिली जानकारी के अनुसार वर्तमान गाँव को वैसाख सुदी तीज विक्रमी संवत १८६० को रामुजी बैनीवाल ने बसाया। वे धोलिया गाँव से आये। बाद में रुपोजी बैनीवाल करणपुरा से आये। दोनों के सहयोग से यह गाँव बसा। रामुजी के वंसज धोलिया व रुपोजी के वंसज कालिया बैनीवाल कहलाते है।
इस गाँव की वर्तमान आबादी लगभग १० हजार है तथा रकबा ४४ हजार बीघा है। भाखड़ा सिंचाई परियोजना की नेठराना वितरिका रसे सिंचाई होती है। भूमि उपजाऊ है, लोगों का मुख्य धंधा खेती है। नलकूपों से भी सिंचाई होने लगी है, मगर अधिंकाश खेती वर्षा पर निर्भर है। गाँव में हिन्दू-मुसलमान व सिक्ख धर्मो को मानने वाली अधिकांश जातियों के लोग मेलजोल से रहते हैं।
गाँव में लगभग सभी मूलभूत सुविधाएँ उपलब्ध है। साहित्यिक दृष्टी से इस गाँव ने विशेष ख्याति अर्जित की है। यहाँ के कई लोग देशभर के नगरों व शहरों में अपना निजी कारोबार करते हैं। जिनका गाँव के विकाश में महत्वपूरण योगदान है।
यास्क

शाब्दिक वर्गीकरण व कथन के अंग

यास्क ने शब्दों के चार वर्गों का वर्णन किया है:
1. नाम = संज्ञा या मूल रूप।
2. आख्यात = क्रिया
3.उपसर्ग
4. निपात
यास्क ने सत्व विद्या से सम्बंधित दो वर्गों को एक किया : क्रिया या कार्य (भाव:) , तत्व या जीव (सत्व:)। इसके बाद सर्वप्रथम इन्होंने क्रिया का वर्णन किया जिसमें भाव:( क्रिया) प्रबल होता है जबकि दूसरी ओर सत्व: (वस्तु) प्रबल होता है।